Pidätkö valkosipulista? Nämä 3 makuparia on koettava! - Yhteishyvä
Pidätkö valkosipulista? Nämä 3 makuparia on koettava!
Peruna on valkosipulin luottokumppani. Eksoottinen kookos ja pehmeä hunaja yllättävät valkosipulin parina.
Valkosipuli & hunaja
Hunaja ja valkosipuli ovat yhdessä oikea terveyspommi. Makea hunaja myös pehmentää valkosipulin voimakasta makua. Mausta uunissa paahdetut valkosipulit hunajalla tai tee nopeat naposteluleivät hieromalla paahdettuja leipäviipaleita valkosipulinkynnellä, murenna päälle vuohenjuustoa ja valuta pinnalle hunajaa.
Kokonaisina paahdetut valkosipulit
Peruna ja valkosipuli ovat klassikkopari
Peruna on valkosipulin klassikkopari. Yhdistä peruna ja valkosipuli perinteisesti kerman kanssa uunivuoassa, pujota hasselbackan- perunan väleihin valkosipuliviipaleita tai leikkaa uuniperunaan kolo ja upota muutama valkosipulinkynsi timjamin kanssa perunan sisään.
Eksoottinen valkosipulin ja kookoksen yhdistelmä
Kookos on valkosipulin eksoottinen kaveri. Lorauta kookosmaitoa tai -kermaa valkosipulin maustamaan kastikkeeseen, keittoon tai pataan. Sekoita raikas salaatti grilliruokien lisukkeeksi kookoshiutaleista, vesimeloni- ja kurkkukuutioista, murskatusta valkosipulista ja limemehusta. Viimeistele makealla chilikastikkeella.
Ruoka ja reseptitMausteet ja yrtit